स्तूप पत्ता लागेको शताब्दी बितिसक्दा पनि यसको पर्याप्त मात्रामा उत्खनन र संरक्षणमा सरकारी ध्यान गएको छैन । लुम्बिनी विकास कोषअन्तर्गत रहेका स्तूप क्षेत्रको संरक्षणमा कोषले पनि चासो नदेखाएकाले स्थानीय विकास अधिकारी युवराज कट्टेलको प्रयासमा बजेट माग गरी तारजालीले बार लगाएर संरक्षण गर्ने योजना बनाइएको थियो । स्थानीय केही विकास विरोधी तत्वले अवरोध सिर्जना गरेपछि सो रकम असारभित्र खर्च हुन नसकी फ्रिज भएको थियो ।
